La Universitat de València i la Fundació Asindown signen un conveni marc de col·laboració per a impulsar la inclusió i la formació

## La Universitat de València i la Fundació Asindown signen un conveni marc de col·laboració per a impulsar la inclusió i la formació

Amb aquest acord, la UV i Asindown consoliden el treball col·laboratiu que venen realitzant des de fa més de dues dècades, reforçant el seu compromís amb la inclusió. Aquest permetrà impulsar accions formatives, de recerca i sensibilització en l’àmbit de la discapacitat intel·lectual.

La Universitat de València (UV) i la Fundació Asindown han signat un conveni marc de col·laboració amb l’objectiu de desenvolupar activitats conjuntes de formació, assessorament i investigació en àmbits d’interès mutu relacionats amb la inclusió de les persones amb discapacitat intel·lectual.

La rúbrica consolida la col·laboració i treball que venen realitzant ambdues entitats des de fa més de vint anys, la qual permet any rere any que estudiants de diferents titulacions de la UV realitzen pràctiques formatives als centres de la Fundació, així com també persones amb discapacitat intel·lectual hi treballen a les fundacions i clíniques de la universitat.

Aquest acord, subscrit per la rectora de la Universitat de València, M. Vicenta Mestre, i la presidenta d’Asindown, Pilar Aguiló, estableix una aliança estratègica per a promoure la igualtat d’oportunitats i la no discriminació. Entre les actuacions previstes destaquen l’organització conjunta de cursos, seminaris i congressos, així com la realització d’estudis i projectes de recerca.

El conveni preveu també la creació d’una comissió paritària de seguiment que definirà les accions concretes a desenvolupar i vetlarà pel bon funcionament de l’acord. Aquesta col·laboració, que tindrà una durada inicial de quatre anys prorrogables, no implica compromisos econòmics directes, tot i que s’obrirà la porta a aportacions en cas que ambdues parts així ho acorden.

La UV és la universitat pionera i referent a Espanya en matèria d’atenció a persones amb discapacitat. Posseeix el major nombre d’estudiants amb discapacitat d’Espanya. Compta amb més de 1.270 alumnes usuaris del programa UVdiscapacitat i amb aquesta signatura, la UV reforça el seu compromís amb la diversitat i la inclusió a través d’aquest programa, mentre que Asindown continua ampliant el seu impacte social treballant per a millorar la qualitat de vida de les persones amb discapacitat intel·lectual.

Galeria d'imatges 

### Signatura de conveni amb Asindown

Arxivat en:
Convenis

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar